|  |  |
| --- | --- |
|  Ελληνική ΔημοκρατίαΠΕΡΙΦΕΡΕΙΑ ΑΤΤΙΚΗΣ**ΓΕΝΙΚΗ Δ/ΝΣΗ ΒΙΩΣΙΜΗΣ ΑΝΑΠΤΥΞΗΣ & ΚΛΙΜΑΤΙΚΗΣ ΑΛΛΑΓΗΣ** **Δ/ΝΣΗ ΑΘΛΗΤΙΣΜΟΥ & ΠΟΛΙΤΙΣΜΟΥ****ΤΜΗΜΑ ΑΘΛΗΤΙΣΜΟΥ**Ταχ. Δ/νση: Σταδίου 60Ταχ. Κώδικας: 10564Τηλέφωνο: 2132101323Πληροφορίες: Βρύνας Γ.E-mail: athl.pol@patt.gov.gr | **Αθήνα: 06/06/2018****Αρ. Πρωτ. Οικ.: 110809****Προς:*** **Αναγνωρισμένες από την Γ.Γ.Α. Ομοσπονδίες Αθλημάτων**
 |

**Θέμα : Σημαντική Ενημέρωση Επί Της Διαδικασίας Κατάθεσης Αιτημάτων Αδειοδότησης Για Διεξαγωγή Αθλητικών Συναντήσεων**.

Αξιότιμοι κύριοι,

Εν όψει της αγωνιστικής περιόδου 2018-2019, σας κάνουμε γνωστά τα κάτωθι & παρακαλούμε, όπως ενημερώσετε άπαντα τα μέλη σας (ενώσεις και σωματεία) σχετικά την τήρηση της εν θέματι διαδικασίας και την χρονική προθεσμία, σύμφωνα με την κείμενη νομοθεσία.

Σε κάθε αίτημα έκδοσης Αδείας Διεξαγωγής Αθλητικών Συναντήσεων, οι ενδιαφερόμενες ομάδες/ομοσπονδίες (χρήστες των αθλητικών εγκαταστάσεων) υποχρεούνται να καταθέτουν στην Υπηρεσία μας 4 (τέσσερα) έγγραφα. Συγκεκριμένα απαιτούνται:

1. **Πρωτοκολλημένο αίτημα** χορήγησης Αδείας Διεξαγωγής.
2. **Πρωτοκολλημένο έγγραφο έγκρισης** των εν λόγω διοργανώσεων **(πρόγραμμα διεξαγωγής** **ή λεπτομερές έγγραφο ορισμού αγώνα)** **από την** **αναγνωρισμένη αθλητική** **ομοσπονδία/διοργανώτρια αρχή** που ανήκουν (άρθρο 22, §9 του Ν. 4049/2012).
3. **Εν ισχύι Άδεια Λειτουργίας των αθλητικών εγκαταστάσεων** που θα χρησιμοποιήσουν κατά τη διάρκεια των διοργανώσεων στις οποίες θα συμμετάσχουν (άρθρο 22, §9 του Ν. 4049/2012).
4. **Παραχωρητήρια έγγραφα για την ημέρα & ώρα των αγώνων** από τους ιδιοκτήτες ή φορείς εκμετάλλευσης των αθλητικών εγκαταστάσεων, σε περίπτωση που αυτές οι εγκαταστάσεις δεν ανήκουν στην αιτούσα ομάδα/ομοσπονδία (άρθρο 20 της υπ' αριθμ. ΥΠΠΟΑ/ΓΔΥΑ/ΔΤΥ/ΤΠΑ ΑΕ/408113/21902/2725/603 Κ.Υ.Α. στο Φ.Ε.Κ. 3568/Β'/10-10-2017).

**Τονίζεται ιδιαιτέρως** πως, σύμφωνα με το **άρθρο 14 της υπ' αριθμ. 46596/2004 Υπουργικής Απόφασης** και το **άρθρο 20 της υπ' αριθμ. ΥΠΠΟΑ/ΓΔΥΑ/ΔΤΥ/ΤΠΑ ΑΕ/408113/21902/2725/603 Κ.Υ.Α. στο Φ.Ε.Κ. 3568/Β'/10-10-2017**, **η Άδεια Διεξαγωγής** Αθλητικών Συναντήσεων **πρέπει να έχει εκδοθεί** και κοινοποιηθεί στην οικεία Αστυνομική ή κατά περίπτωση Λιμενική Αρχή **τουλάχιστον 5 ημέρες πριν από τη διεξαγωγή των αθλητικών αγώνων**. **Κατά συνέπεια, το αίτημα του ενδιαφερόμενου θα πρέπει να υποβάλλεται στην Υπηρεσία μας πριν από και με σεβασμό στο ανωτέρω χρονικό όριο, βάσει της κείμενης νομοθεσίας**. Σε διαφορετική περίπτωση, η Υπηρεσία μας δε θα μπορεί να ικανοποιεί το εν λόγω αίτημα.

Τέλος, σας γνωρίζουμε ότι - για διευκόλυνσή σας - μπορείτε να αιτηθείτε χορήγηση παγίας αδείας διεξαγωγής αγώνων, εφ' όσον διαθέτετε τα απαραίτητα δικαιολογητικά (π.χ., πάγιο παραχωρητήριο για δεδομένη αγωνιστική περίοδο ή διοργάνωση).

 Στη διάθεσή σας,

 Ο Αν. Προϊστάμενος της Δ/νσης

 Ανδρέας Πράσινος